ورپسې د ټولګټو وزارت سرپرست وزير محترم الحاج ملا محمد عيسی ثاني د کابل – جلال آباد لویې لارې د دویم لین سړک د پرانيست غونډې پرمهال د یادې پروژې په تړاو هراړخيز معلومات وړاندې کړل او ويې ويل: «دغه سړک چې شاوخوا ۱۴۷ کیلومتره اوږدوالی لري، او له ډلې یې د ۶۵ کیلومتره سړک ۳۳ کیلومتره د ننګرهار ولایت له لوري او ۳۲ کیلومتره نوریې د کابل ولایت له لورې له وړاندې په کانکریټي ډول رغول شوی و او پاتې نور یې په دریو بېلابېلو سکشنونو تقسیم شوی چې لومړی سکشن يې ۲۲ کيلومتره اوږدوالی لري او نن يې کار رسماً د ټولپلازا د محصول په بدل کې پیل شو